*Likumprojekts*

**Grozījumi Kriminālprocesa likumā**

Izdarīt Kriminālprocesa likumā (Latvijas Republikas Saeimas un Ministru Kabineta Ziņotājs, 2005, 11., 20. nr.; 2006, 4. nr.; 2007, 3., 13. nr.; 2008, 1., 15. nr.; 2009, 9., 14., 15. nr.; Latvijas Vēstnesis, 2010, 19., 178. nr.; 2011, 117. nr.; 2012, 92., 189. nr.; 2013, 6., 21., 61., 112., 183., 187., 252. nr.; 2014, 113., 214. nr.; 2015, 11., 29., 140., 235. nr.; 2016, 48., 241. nr.; 2017, 75., 132., 203. nr.; 2018, 132., 201. nr.; 2019, 248.A nr.; 2020, 119.C, 232., 250. nr.; 2021, 12.A, 45.B nr.) šādus grozījumus:

1. Papildināt 93. panta pirmo daļu pēc vārdiem "tās interesēs" ar vārdiem "šīs personas labā vai tās nepienācīgas pārraudzības vai kontroles rezultātā".

2. Papildināt 146. pantu ar piekto daļu šādā redakcijā:

"(5) Ja turpmākā kriminālprocesa gaitā liecinošo personu nebūs iespējams nopratināt, procesa virzītājs var aicināt personu, kurai ir tiesības uz aizstāvību, piedalīties šīs personas pratināšanā. Personas, kurai ir tiesības uz aizstāvību, neierašanās uz pratināšanu nav šķērslis pratināšanas veikšanai."

3. Papildināt 147. pantu ar astoto daļu šādā redakcijā:

"(8) Ja nopratināšana tiek veikta šā likuma 146. panta piektās daļas kārtībā, personai, kurai ir tiesības uz aizstāvību, ir tiesības uzdod jautājumus pratināšanas laikā, ievērojot procesa virzītāja noteikto pratināšanas kārtību."

4. Papildināt 219. pantu ar 2.1 daļu šādā redakcijā:

"(21) Ja dati tiek uzglabāti informācijas sistēmā, kura atrodas ārpus jebkuras valsts jurisdikcijas, un tai var piekļūt autorizēti, izmantojot izmeklēšanas tiesneša lēmumā minēto sistēmu, jauns lēmums nav nepieciešams. Ja kriminālprocesa laikā tiek noskaidrota informācijas sistēmas atrašanās kādas valsts jurisdikcijā, procesa virzītājs sazinās ar šo valsti šā likuma 83. un 83.1 nodaļā noteiktajā kārtībā."

5. Papildināt 241. pantu ar ceturto daļu šādā redakcijā:

"(4) Nodrošinājuma līdzekli piemēro juridiskajai personai procesā par piespiedu ietekmēšanas līdzekļa piemērošanu, ja notiek pretdarbība kriminālprocesa mērķa sasniegšanai vai netiek pildīti likumā noteiktie procesuālie pienākumi, vai, ja ir pamats uzskatīt, ka tiks kavēta procesa virzība, vai fiziskā persona izdarīs jaunu noziedzīgu nodarījumu juridiskās personas interesēs, šīs personas labā vai tās nepienācīgas pārraudzības vai kontroles rezultātā."

6. Papildināt 242. pantu ar trešo daļu šādā redakcijā:

"(3) Nodrošinājuma līdzekļi juridiskajai personai ir procesuālie piespiedu līdzekļi."

7. Papildināt likumu ar 243.1 pantu šādā redakcijā:

**243.1 pants. Nodrošinājuma līdzekļi juridiskajai personai**

(1) Ir šādi nodrošinājuma līdzekļi:

1) noteiktu darbību aizliegums;

2) aizliegums veikt izmaiņas Latvijas Republikas Uzņēmumu reģistra vestajos reģistros bez procesa virzītāja atļaujas;

3) aizliegums veikt uzņēmumu pāreju.

(2) Juridiskajai personai var piemērot vienu vai vairākus šā panta pirmajā daļā paredzētos nodrošinājuma līdzekļus.

8. Papildināt likumu ar 261.1, 261.2 un 261.3 pantu šādā redakcijā:

**"261.1 pants. Noteiktu darbību aizliegums**

Noteiktu darbību aizliegums ir ar procesa virzītāja lēmumu noteikts ierobežojums procesā par piespiedu ietekmēšanas līdzekļa piemērošanu juridiskajai personai uz laiku veikt noteikta veida uzņēmējdarbību vai cita veida darbību, ja noziedzīgs nodarījums ir saistīts ar minētās darbības veikšanu.

**261.2 pants. Aizliegums veikt izmaiņas Latvijas Republikas Uzņēmumu reģistra vestajos reģistros**

(1) Aizliegums veikt izmaiņas Latvijas Republikas Uzņēmumu reģistra vestajos reģistros bez procesa virzītāja atļaujas ir ar procesa virzītāja lēmumu noteikta aizlieguma atzīmes ierakstīšana Latvijas Republikas Uzņēmumu reģistra vestajos reģistros juridiskās personas reorganizācijai, likvidācijai, amatpersonu, dalībnieku un akcionāru maiņai vai komercķīlas reģistrācijai, pārjaunošanai un grozīšanai procesā par piespiedu ietekmēšanas līdzekļa piemērošanu juridiskajai personai. Procesa virzītājs var pieņemt lēmumu arī par citas aizlieguma atzīmes ierakstīšanu Latvijas Republikas Uzņēmumu reģistra vestajos reģistros norādot konkrētu aizlieguma veidu.

(2) Procesa virzītājs var noteikt vienu vai vairākus šā panta pirmajā daļā paredzētos aizliegumus.

(3) Lēmumu nosūta izpildei Latvijas Republikas Uzņēmumu reģistram.

**261.3 pants. Aizliegums veikt uzņēmuma pāreju**

Aizliegums veikt uzņēmuma pāreju ir ar procesa virzītāja lēmumu noteikts ierobežojums procesā par piespiedu ietekmēšanas līdzekļa piemērošanu juridiskajai personai veikt uzņēmuma pāreju atbilstoši Komerclikumā noteiktajam bez procesa virzītāja atļaujas."

9.262. pantā:

papildināt panta nosaukumu pēc vārda "drošības" ar vārdiem "vai nodrošinājuma";

papildināt pantu ar sesto daļu šādā redakcijā:

"(6) Juridiskās personas pārstāvim vai aizstāvim ir tiesības pārsūdzēt procesa virzītāja pieņemto lēmumu par nodrošinājuma līdzekļa piemērošanu juridiskajai personai procesā par piespiedu ietekmēšanas līdzekļa piemērošanu. Sūdzību izmeklēšanas tiesnesim var iesniegt septiņu dienu laikā pēc tam, kad saņemta lēmuma par nodrošinājuma līdzekļa piemērošanu kopija. Izmeklēšanas tiesnesis sūdzību izskata šā panta trešās, ceturtās un piektās daļas kārtībā."

10.Papildināt 292. pantu ar otro daļu šādā redakcijā:

**"**(2) Juridiskajai personai, kura traucē kriminālprocesā noteikto kārtību vai nepilda piemēroto nodrošinājuma līdzekli var uzlikt piespiedu naudu līdz tūkstoš Latvijas Republikā noteikto minimālo mēnešalgu apmēram."

11. Papildināt 293. panta pirmo daļu pēc vārda "pārkāpumu" ar vārdiem "vai nodrošinājuma līdzekļa neievērošanu".

12. Aizstāt 308. panta piektajā daļā vārdus "uz tiesas sēdi aicināmo personu sarakstā" ar vārdiem "personu sarakstā, kuru liecības iekļautas tiesā izmantojamo pierādījumu uzskaitījumā".

13. Papildināt 333.1 pantu ar 1.1 daļu šādā redakcijā:

"(11) Tiesai pieteikumi, iesniegumi vai lūgumi iesniedzami ne vēlāk kā 10 darbdienas līdz iztiesāšanas uzsākšanai."

14. Papildināt 367. panta pirmās daļas 7.3 punktu pēc vārda "izdotās" ar vārdiem "vai nodotās".

15. Papildināt 368. pantu ar 5.1daļu šādā redakcijā:

"(51) Šā likuma 367. panta pirmās daļas 7.3 punktā paredzētos procesuālos izdevumus, kas saistīti ar ārvalstī notiesātās personas pārņemšanu brīvības atņemšanas soda izciešanai Latvijā, var pilnībā vai daļēji piedzīt no ārvalstī notiesātās personas, ja:

1) ir saņemts ārvalstī notiesātās personas vai tās pārstāvja lūgums ārvalstī piespriesta brīvības atņemšanas soda izpildīšanai Latvijā;

2) ārvalstī notiesātā persona apzināti ir kavējusi nodošanas procedūru, radot valstij papildu izdevumus;

3) personas pārņemšana saistīta ar nesamērīgiem izdevumiem."

16.Papildināt 377. pantu ar 11. punktu šādā redakcijā:

"11) cietušais līdz izmeklēšanas pabeigšanai pirmstiesas kriminālprocesā atsaucis pieteikumu tādā kriminālprocesā, kuru var uzsākt tikai uz šīs personas pieteikuma pamata."

17. 389. pantā:

papildināt pantu ar 1.2 daļu šādā redakcijā:

"(12) No brīža, kad procesā par piespiedu ietekmēšanas līdzekļu piemērošanu juridiskajai personai ir pieņemts lēmums par nodrošinājuma līdzekļa piemērošanu juridiskajai personai, pirmstiesas kriminālprocess pret šo juridisko personu ir jāpabeidz vai jāatceļ visi nodrošinājuma līdzekļi šā panta pirmajā daļā noteiktajā termiņā.";

aizstāt otrās daļas pirmajā teikumā vārdu un skaitli "vai 1.1" ar skaitļiem un vārdu "1.1 vai 1.2";

aizstāt trešajā daļā vārdu un skaitli "vai 1.1" ar skaitļiem un vārdu "1.1 vai 1.2".

18. Papildināt 392. pantu ar 1.1daļu šādā redakcijā:

"(11) Ja kriminālprocesā ir veiktas nepieciešamās kriminālprocesuālās darbības un nav izdevies noskaidrot noziedzīgu nodarījumu izdarījušo personu, izmeklētājs ar uzraugošā prokurora piekrišanu var izbeigt kriminālprocesu."

19. Papildināt 392.1pantu ar 4.3 daļu šādā redakcijā:

"(43) Izbeidzot kriminālprocesu šā likuma 392. panta 1.1daļas kārtībā, procesa virzītājs pieņem lēmumu glabāt līdz kriminālatbildības noilguma iestāšanās brīdim tos lietiskos pierādījumus, dokumentus un citus izņemtos priekšmetus un vērtības, kas nav realizējami, iznīcināmi vai atdodami īpašniekiem vai likumīgajiem valdītājiem un nosaka rīcību ar tiem pēc kriminālatbildības noilguma iestāšanās."

20. Izslēgt 400. pantu.

21. Izteikt 435. panta 9. punktu šādā redakcijā:

"9) pārsūdzēt nolēmumu apelācijas instances tiesā par vienošanās procesa kārtības pārkāpumiem vai Krimināllikuma normu pārkāpumiem;".

22. 436. panta otrajā daļā:

izteikt 5. punktu šādā redakcijā:

"5) pārsūdzēt nolēmumu apelācijas instances tiesā par vienošanās procesa kārtības pārkāpumiem vai Krimināllikuma normu pārkāpumiem;";

aizstāt 6. punktā vārdu "kasācijas" ar vārdiem "apelācijas" un skaitli "101." ar skaitli "100.".

23. Aizstāt 439.1 panta trešajā daļā vārdus "izmeklēšanas laikā" ar vārdiem "pirmstiesas procesā".

24. Papildināt 460. panta pirmo daļu ar teikumu šādā redakcijā:

"Lēmums nav pārsūdzams."

25. Izteikt 481. panta trešo daļu šādā redakcijā:

"(3) Lēmumā par kriminālprocesa izbeigšanu izlemj par piemērotajiem procesuālajiem piespiedu līdzekļiem, lietiskajiem pierādījumiem, izņemtajiem priekšmetiem, dokumentiem un vērtībām, kā arī mantiskajiem jautājumiem."

26. Izteikt 540.1panta septīto daļu šādā redakcijā:

"(7) Šā panta piektās daļas kārtībā pieņemtais tiesas nolēmums ir pārsūdzams tikai apelācijas instances tiesā par vienošanās procesa kārtības pārkāpumiem vai Krimināllikuma normu pārkāpumiem."

27. Izteikt 542. panta otro daļu šādā redakcijā:

"(2) Tiesas nolēmums ir pārsūdzams tikai apelācijas instances tiesā par vienošanās procesa kārtības pārkāpumiem vai Krimināllikuma normu pārkāpumiem."

28. Izteikt 543. panta trešās daļas 13. punktu šādā redakcijā:

"13) iespēju spriedumu pārsūdzēt apelācijas instances tiesā un pārsūdzības termiņu."

29. Papildināt 547.1pantu ar trešo daļu šādā redakcijā:

"(3) Ja iztiesāšanas laikā ir mainījušies šā likuma 439.1panta pirmās daļas 1., 2. un 3. punktā minētie apstākļi, prokurors groza piespiedu ietekmēšanas līdzekļa piemērošanas procesā konstatētos apstākļus un pieņem lēmumu, par ko paziņo juridiskajai personai un iesniedz tiesai. Lēmums nav pārsūdzams."

30. Izteikt 548.2panta otro daļu šādā redakcijā:

"(2) Tiesas nolēmums ir pārsūdzams tikai apelācijas instances tiesā par vienošanās procesa kārtības pārkāpumiem vai Krimināllikuma normu pārkāpumiem."

31. Izteikt 548.3panta sesto daļu šādā redakcijā:

"(6) Tiesas nolēmums ir pārsūdzams tikai apelācijas instances tiesā par vienošanās procesa kārtības pārkāpumiem vai Krimināllikuma normu pārkāpumiem."

32. Izslēgt 569. panta otro daļu.

33. Izteikt 582. panta pirmo daļu šādā redakcijā:

"(1) Spriedumus un lēmumus kasācijas kārtībā izskata Augstākā tiesa triju tiesnešu sastāvā vai paplašinātā sastāvā, kurā viens ir sēdes priekšsēdētājs."

34. Papildināt 586. pantu ar astoto daļu šādā redakcijā:

"(8) Ja tiesa, izskatot lietu, atzīst, ka lieta izskatāma paplašinātā sastāvā, tā pieņem lēmumu par lietas nodošanu izskatīšanai paplašinātā sastāvā."

35. Papildināt 587. pantu ar trešo daļu šādā redakcijā:

"(3) Tiesnesis, kuram, lietu izskatot paplašinātā sastāvā, bijis atšķirīgs viedoklis par tiesību normu piemērošanas jautājumiem, piecu darbdienu laikā pēc lēmuma pieņemšanas ir tiesīgs rakstveidā izteikt savas atsevišķās domas, kas pievienojamas lietai un ir publiski pieejamas."

36. 627. pantā:

izteikt otrās daļas 1. punktu šādā redakcijā:

"1) ziņas par faktiem, kas pamato mantas saistību ar noziedzīgu nodarījumu vai mantas noziedzīgo izcelsmi, kā arī to, kādi lietas materiāli pamato šādu ziņu esību un tiek izdalīti no izmeklēšanā esošās krimināllietas par noziedzīgu nodarījumu.";

izteikt ceturto daļu šādā redakcijā:

"(4)Procesa par noziedzīgi iegūtu mantu lietā esošie materiāli ir izmeklēšanas noslēpums. Ar lēmumā par procesa uzsākšanu par noziedzīgi iegūtu mantu minētiem materiāliem, nodrošinot pierādījumos minēto personu pamattiesību apdraudējuma nepieļaušanu, sabiedrības interešu aizsardzību un neapdraudot kriminālprocesa, no kura izdalīti materiāli, mērķa sasniegšanu, var iepazīties lietas dalībnieki. Procesa virzītājs rakstveidā brīdina par ziņu neizpaušanu saskaņā ar šā likuma 396. pantu.";

izslēgt piekto daļu.

37. Papildināt 628. pantu pēc vārdiem "tiesības uz konkrēto mantu" ar vārdiem "vai tikai minēto personu pārstāvim vai aizstāvim, ja tāds ir".

38. 629. pantā:

papildināt otro daļu ar teikumu šādā redakcijā:

"Ja šā likuma 628. pantā minētajai personai ir pārstāvis vai aizstāvis, par tiesas sēdi var paziņot tikai pārstāvim vai aizstāvim.";

papildināt ceturto daļu pēc vārdiem "pieteikt noraidījumus vai lūgumus, iesniegt" ar vārdiem "rajona (pilsētas) tiesā".

39. Papildināt 630. pantu ar ceturto daļu šādā redakcijā:

"(4) Ja krimināllieta, no kuras izdalīti materiāli, nodota tiesai, tiesa pieņem lēmumu izbeigt procesu par noziedzīgi iegūtu mantu."

40. Papildināt 631. pantu ar ceturto daļu šādā redakcijā:

"(4) Izskatot sūdzību vai protestu, tiesa var atcelt rajona (pilsētas) tiesas lēmumu un nosūtīt materiālu jaunai izskatīšanai, ja rajona (pilsētas) tiesas nolēmums neatbilst šā likuma 630. panta pirmajai un otrajai daļai. Lēmums nav pārsūdzams."

41. Papildināt 634. panta ceturtās daļas 6. punktu pēc vārdiem "īslaicīgu brīvības atņemšanu" ar vārdiem "vai brīvības atņemšanu".

42. Papildināt 720.1pantu ar otro un trešo daļu šādā redakcijā:

"(2) Ja izdodamā persona nepiekrīt šā panta pirmajā daļā minētajam lēmumam, šo lēmumu var pārsūdzēt Augstākajā tiesā 10 dienu laikā no tā saņemšanas dienas.

(3) Sūdzību par kompetentās iestādes lēmumu Augstākā tiesa izskata šā likuma 706. un 707. pantā noteiktajā kārtībā un pieņemto lēmumu nosūta kompetentajai iestādei 20 dienu laikā no sūdzības saņemšanas dienas."

43. Papildināt pārejas noteikumus ar 77. punktu šādā redakcijā:

"77. Šā likuma 400. panta kārtībā apturētos kriminālprocesus pārskata saskaņā ar šā likuma 392. panta 1.1 daļu pēc procesa virzītāja iniciatīvas.

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs